Nino Autelli

Scritor ëd pròsa an lenga piemontèisa.
Nino Autelli a l'é nassù a La Spinëta ai 17 d'ost dël 1903.

A l'avìa studià medzin-a a Turin, ma a l'avìa anterompù jë studi për fé 'l bajèt; rintrà a l'ha decidù 'd fé ël magìster elementar.
A l'era partì volontari për la campagna d'Etiòpia.
Ai 23 ëd novèmber 1940 a l'é mariasse con Paola, ëdcò chila magistra.
An gené 1941 a l'é stàit arciamà a j'arme.
Cand ai 4 d'otóber 1941 a l'é naje soa fija Paola, chiel a l'era a Kolosvàr, an Transilvania.
Vnù malavi, a l'é stàit congedà e a l'é tornà a fé ël magìster.

Apress j'8 dë stèmber 1943 a l'ha aderì a la Repùblica ëd Salò.
Ëd novèmber 1944 a l'é stàit torna ciamà a j'arme e a l'é restà an servissi a Lissandria fin-a ai 25 d'avril 1945.

Autelli a l'é mòrt massà a La Spinëta a 4 ore e 'n quart dla matin dij 18 ëd maj dël 1945: a 'n bòt ëd cola neuit dij giovo armà a son andàit a pijelo a ca soa, a l'han falo seurte e a l'han ësparaje.
Ij nòm dij sò sassin a son mai conossusse.

Euvre
Pan ëd coa (Turin, 1931);
Masnà (Turin, 1937).

Autelli, Nino
Autelli, Nino